अलवर। राजस्थान साहित्य अकादमी के विशिष्ट साहित्यकार सम्मान से सम्मानित प्रो. जुगमंदिर तायल का कहना है कि समाज के साथ साहित्य में भी बदलाव आया है। आर्थिक युग में समाज ने साहित्य की दशा दिशा में परिवर्तन किया है। सुधींद्र पुरस्कार से सम्मानित प्रो. तायल का कहना है।
साहित्यकारों का अभिमान भी साहित्य को विकसित करने के रास्ते में बाधक बना। सात कविता संकलन, एक व्यंग्य संकलन एक जीवनी लिखने वाले प्रो. तायल का कहना है कि साहित्य समाज में किसी किसी रूप में हमेशा रहा है और भविष्य में भी उसका स्थान है। दैनिक भास्कर से विशेष बातचीत में उन्होंने अपनी बात रखी।
जन्म: 16नवंबर 1936
शिक्षा: 1956में एमए हिंदी से
पुरस्कार: श्रीधर स्वर्ण पदक 1958में आरआर कालेज में प्रोफेसर बने। उपाचार्य प्राचार्य पद पर रहे। संयुक्त शिक्षा निदेशक महाविद्यालय के पद से जोधपुर में सेवानिवृत्त हुए।
Q. साहित्यकारों को पाठ्यक्रम से हटाने का क्या नुकसान होगा?
प्रो.तायल : समाज में दो विचारधाराओं के बीच हमेशा संघर्ष चलता है। ऐसा साहित्य में भी है। एक वर्ग समाज में विकास प्रगति के लिए चेतना पैदा करता है, दूसरा वर्ग प्राचीन संस्कृति पर जोर देता है। साहित्यिक विचारों का यह द्वंद्व ही इस तरह के फैसले कराता है। इसका नुकसान साहित्य को होता है। प्रेमचंद जैसे साहित्यकार समाज में प्रगति की बात करते रहे।
Q.आधुनिकता के नाम विलासिता की स्थिति?
प्रो.तायल : आधुनिकताको अपनाना गलत नहीं है। आधुनिकता के नाम पर समाज में विलासिता को अपनाया जाएगा तो फिर भटकाव की स्थिति बनेगी। विलासिता से समाज का पतन होता है। आधुनिकता के नाम पर टीवी सीरियल में विलासिता को दिखाया जा रहा है। इस कारण लोगों ने घर से निकलना ही बंद कर दिया है।
Q.आर्थिक युग में सामाजिक मूल्यों में गिरावट आई?
प्रो.तायल : बाजारवादसमाज पर हावी होने से साहित्य में गिरावट आई है। समाज को दिशा देने वाले साहित्य का रूप बदल रहा है। साहित्य सामाजिक मूल्यों की स्थापना पर जोर देता है। अर्थतंत्र प्रधान होने से साहित्य के साथ सामाजिक मूल्यों में भी गिरावट रही है।
Q. आर्थिक युग का साहित्य पर क्या असर हुआ है?
प्रो.तायल : अर्थतंत्र ने सभी क्षेत्रों को प्रभावित किया है। इससे साहित्य भी अछूता नहीं है। यही कारण है कि अब साहित्यकार वैसा लिख रहे हैं जैसा लोग चाहते हैं। हल्का मनोरंजन सबकी पसंद बन गया है तो साहित्य भी इससे कैसे वंचित रहेगा? फिर भी आज पढ़ने वालों की संख्या अधिक है।
Q.दशा के लिए क्या साहित्यकार भी जिम्मेदार हैं?
प्रो.तायल : समाजमें साहित्य हाशिए पर गया है। इसके लिए साहित्यकार भी जिम्मेदार हैं। साहित्यिक क्षेत्र में ऐसे लोगों का समावेश हो गया जिनकी तुकबंदियां कविता के रूप में सुनाई जा रही हैं। लोग उसे पसंद कर रहे हैं। बाजारीकरण पैसे के प्रभाव में अच्छा साहित्य नहीं लिखा जा सकता है। दूसरा, साहित्यकारों का अभिमान भी शामिल है। साहित्यकारों ने मध्यम वर्ग को ध्यान में रखकर लिखना शुरू किया। बदली परिस्थितियों में उन्होंने समाज के निम्न वर्ग के लिए नहीं लिखा। साहित्यकारों ने निम्न वर्ग को ध्यान में रखते हुए सहज सरल रूप में साहित्य लिखा होता तो साहित्य का प्रसार ऐसे समाज में होता, जिसकी उसे जरूरत थी।
hin_Deva hin_Deva awa_Deva bho_Deva bho_Deva hin_Deva hin_Deva hne_Deva hin_Deva mag_Deva hin_Deva hin_Deva hin_Deva hin_Deva hin_Deva